# La Tagua

# Ing. Monika Babčanová

Originalita a jedinečnosť šperkov coloMBiana má pôvod vo vzácnom materiáli La Tagua, z ktorého sú vyrobené. Exotický plod z tropických pralesov je najkrajšou vzorkou kolumbijskej prírody, ktorá vám v kombinácii s európskou iskrou vnesie výnimočnosť do každého dňa.

Vzácny materiál La Tagua má pôvod v kolumbijskom dažďovom pralese.

Vzácny materiál La Tagua má pôvod v kolumbijskom dažďovom pralese.

La Tagua (slonovinovec) je plod palmových stromov, ktoré rastú v tropických dažďových lesoch Južnej Ameriky.

Je jediným rastlinným produktom, ktorý je svojím zložením, tvrdosťou a farbou takmer identický so slonovinou zvierat. Semenám plodu La Tagua sa preto tiež hovorí „rastlinná slonovina“.

## Z palmy až do mojich rúk

 Kým sa z plodu La Tagua stane šperk, prejde niekoľko mesiacov. Tieto tropické plody rastú na palme vo veľkých trsoch, ktoré po dozretí odpadnú zo stromu.

Vnútri každého z nich je niekoľko orechov rozličnej veľkosti, ktoré sú plné sladkej tekutej dužiny. Aby sa dali opracovávať, sušia sa na slnku najmenej tri mesiace. Jadrá po vysušení stvrdnú na kameň a vylúpnu sa z hrubého obalu.

 Takto domorodí obyvatelia získavajú surový materiál, ktorý sa ďalej ručne obrusuje do biela, krája, opracováva do požadovaných tvarov a farbí čisto prírodnými farbivami.

Každý šperk coloMBiana je unikátny vďaka prírodnému materiálu, ktorý sa môže líšiť veľkosťou, tvarom a farbou. Punc kvality a originality mu dodáva stopercentná ručná práca.

Pravidelne sa vraciam do Kolumbie, kde každý kúsok prejde mojimi rukami. Z hotového a starostlivo vybraného materiálu pre vás napokon s láskou vyrábam šperky, ktoré majú príbeh.

## Šperky, ktoré pomáhajú

Šperky z plodov La Tagua sú organické, ekologické a skrývajú v sebe silný etický rozmer. Som hrdá, že vďaka nim pomáhame ľuďom i prírode.

**Chránime slony**

Používaním alternatívnej slonoviny obmedzujeme poľovanie na slony. Na každej palme sa ročne urodí približne 25 kg plodov La Tagua, čo predstavuje hmotnosť klov jedného slona.

**Neubližujeme stromom**

Plody La Tagua po dozretí prirodzene odpadnú na zem. Z prírody čerpáme len toľko materiálu, koľko nám sama ponúka.

**Zabraňujeme
vyrubovaniu pralesov**

Domorodí obyvatelia amazonského pralesa sa pôvodne živili vyrubovaním lesa na ornú pôdu. Keď sa La Tagua stala zdrojom ich obživy, začali si svoju prírodu opäť chrániť.

**Sme fair trade**

**Fair trade zabezpečuje pre domorodých obyvateľov, podieľajúcich sa na výrobe šperkov coloMBiana, spravodlivý podiel na zisku.**

**Podporujeme
miestnych obyvateľov**

Poskytujeme pracovné príležitosti pre konkrétne kolumbijské rodiny. V minulosti sa z rastlinnej slonoviny vo veľkom vyrábali gombíky. Po 2. svetovej vojne prírodný materiál vytlačili lacné plasty dovezené z Číny. Aj vďaka šperkom coloMBiana sa dnes miestni obyvatelia môžu znova venovať svojmu remeslu.